erhwenkuo/poetry-chinese-zhtw huggingface dataset:
寄從叔
作者：杜荀鶴（唐）

三族不當路，長年猶布衣。苦吟天與性，直道世將非。雁夜愁痴坐，漁鄉老憶歸。為儒皆可立，自是拙時機。
寄李溥
作者：杜荀鶴（唐）

如我如君者，不妨身晚成。但從時輩笑，自得古人情。共莫更初志，俱期立後名。男兒且如此，何用歎平生。
郊居即事投李給事
作者：杜荀鶴（唐）

無祿奉晨昏，閒居幾度春。江湖苦吟士，天地最窮人。書劍同三友，蓬蒿外四鄰。相知不相薦，何以自謀身。
寄詩友
作者：杜荀鶴（唐）

別來春又春，相憶喜相親。與我為同志，如君能幾人。何時吟得力，漸老事關身。惟有前溪水，年年濯客塵。
題田翁家
作者：杜荀鶴（唐）

田翁真快活，婚嫁不離村。州縣供輸罷，追隨鼓笛喧。盤飧同老少，家計共田園。自說身無事，應官有子孫。
長安冬日
作者：杜荀鶴（唐）

近臘饒風雪，閒房凍坐時。書生教到此，天意轉難知。吟苦猿三叫，形枯柏一枝。還應公道在，未忍與山期。
霽後登唐興寺水閣
作者：杜荀鶴（唐）

一雨三秋色，蕭條古寺間。無端登水閣，有處似家山。白日生新事，何時得暫閑。將知老僧意，未必戀松關。
山中寄友人
作者：杜荀鶴（唐）

深山多隙地，無力及耕桑。不是營生拙，都緣覓句忙。破窗風翳燭，穿屋月侵床。吾友應相笑，辛勤道未光。
自述
作者：杜荀鶴（唐）

四海欲行遍，不知終遇誰。用心常合道，出語或傷時。擬作閒人老，慚無識者嗤。如今已無計，只得苦於詩。
題江山寺
作者：杜荀鶴（唐）

江上山頭寺，景留吟客船。遍遊銷一日，重到是何年。沙鳥多翹足，巖僧半露肩。為詩我語澀，喜此得終篇。
秋日旅舍臥病呈所知
作者：杜荀鶴（唐）

秋色上庭枝，愁懷切向誰。青雲無勢日，華髮有狂時。枕上聞風雨，江南系別離。如何吟到此，此道不聞知。
秋宿山館
作者：杜荀鶴（唐）

山館坐待曉，夜長吟役神。斜風吹敗葉，寒燭照愁人。蘊蓄天然性，澆訛世惡真。男兒出門志，不獨為謀身。
贈老僧
作者：杜荀鶴（唐）

眾僧尊夏臘，靈嶽遍曾登。度水手中杖，行山溪畔藤。心空默是印，眉白雪為稜。自得巡方道，棲禪老未能。
別舍弟
作者：杜荀鶴（唐）

欲住住不得，出門天氣秋。惟知偷拭淚，不忍更回頭。此日只愁老，況身方遠遊。孤寒將五字，何以動諸侯。
雪中別詩友
作者：杜荀鶴（唐）

酒寒無小戶，請滿酌行杯。若待雪消去，自然春到來。出城人跡少，向暮鳥聲哀。未遇應關命，侯門處處開。
題嶽麓寺
作者：杜荀鶴（唐）

一簇楚江山，江山勝此難。覓人來畫取，到處得吟看。鶴隱松聲盡，魚沈檻影寒。自知心未了，閒話亦多端。
懷廬嶽書齋
作者：杜荀鶴（唐）

長憶在廬嶽，免低塵土顏。煮茶窗底水，採藥屋頭山。是境皆遊遍，誰人不羨閑。無何一名系，引出白雲間。
題唐興寺小松
作者：杜荀鶴（唐）

雖小天然別，難將眾木同。侵僧半窗月，向客滿襟風。枝拂行苔鶴，聲分叫砌蟲。如今未堪看，須是雪霜中。
與友人話別
作者：杜荀鶴（唐）

客路行多少，幹人無易顏。未成終老計，難致此身閑。月兔走入海，日烏飛出山。流年留不得，半在別離間。
贈廬嶽隱者
作者：杜荀鶴（唐）

自見來如此，未嘗離洞門。結茅遮雨雪，採藥給晨昏。古樹藤纏殺，春泉鹿過渾。悠悠無一事，不似屬乾坤。
懷紫閣隱者
作者：杜荀鶴（唐）

紫閣白雲端，雲中有地仙。未歸蓬島上，猶隱國門前。洞口人無跡，花陰鹿自眠。焚香賦詩罷，星月冷遙天。
題會上人院
作者：杜荀鶴（唐）

鼓角城中寺，師居日得閒。必能行大道，何用在深山。破衲新添線，空門夜不關。心知與眼見，終取到無間。
送黃補闕南遷
作者：杜荀鶴（唐）

得罪非天意，分明謫去身。一心貪諫主，開口不防人。自古有遷客，何朝無直臣。喧然公論在，難滯楚南春。
送賓貢登第後歸海東
作者：杜荀鶴（唐）

歸捷中華第，登船鬢未絲。直應天上桂，別有海東枝。國界波窮處，鄉心日出時。西風送君去，莫慮到家遲。
近試投所知
作者：杜荀鶴（唐）

白髮隨梳落，吟懷說向誰。敢辭成事晚，自是出山遲。擬動如浮海，凡言似課詩。終身事知己，此外複何為。
送友人牧江州
作者：杜荀鶴（唐）

本國兵戈後，難官在此時。遠分天子命，深要使君知。但遂生靈願，當應雨露隨。江山勝他郡，閑賦庾樓詩。
辭座主侍郎
作者：杜荀鶴（唐）

一飯尚懷感，況攀高桂枝。此恩無報處，故國遠歸時。只恐兵戈隔，再趨門館遲。茅堂拜親後，特地淚雙垂。
別從叔
作者：杜荀鶴（唐）

立馬不忍上，醉醒天氣寒。都緣在門易，直似別家難。世路既如此，客心須自寬。江村亦饑凍，爭及問長安。
送人南遊
作者：杜荀鶴（唐）

凡遊南國者，未有不蹉跎。到海路難盡，掛帆人更多。潮沙分象跡，花洞響蠻歌。縱有投文處，於君能幾何。
經賈島墓
作者：杜荀鶴（唐）

謫宦自麻衣，銜冤至死時。山根三尺墓，人口數聯詩。仙桂終無分，皇天似有私。暗松風雨夜，空使老猿悲。
秋夜晚泊
作者：杜荀鶴（唐）

一望一蒼然，蕭騷起暮天。遠山橫落日，歸鳥度平川。家是去秋別，月當今夕圓。漁翁似相伴，徹曉葦叢邊。
送舍弟
作者：杜荀鶴（唐）

我受羈棲慣，客情方細知。好看前路事，不比在家時。勉汝言須記，聞人善即師。旅中無廢業，時作一篇詩。
將歸山逢友人
作者：杜荀鶴（唐）

儒為君子儒，儒道不妨孤。白髮多生矣，青山可住乎。徉狂寧是事，巧達又非夫。只此平生願，他人肯信無。
經九華費徵君墓
作者：杜荀鶴（唐）

凡吊先生者，多傷荊棘間。不知三尺墓，高卻九華山。天地有何外，子孫無亦閑。當時若徵起，未必得身還。
溪居叟
作者：杜荀鶴（唐）

溪翁居靜處，溪鳥入門飛。早起釣魚去，夜深乘月歸。見君無事老，覺我有求非。不說風霜苦，三冬一草衣。
與友人對酒吟
作者：杜荀鶴（唐）

憑君滿酌酒，聽我醉中吟。客路如天遠，侯門似海深。新墳侵古道，白髮戀黃金。共有人間事，須懷濟物心。
送僧
作者：杜荀鶴（唐）

道了亦未了，言閑今且閑。從來無住處，此去向何山。片石樹陰下，斜陽潭影間。請師留偈別，恐不到人寰。
送九華道士遊茅山
作者：杜荀鶴（唐）

忽起地仙興，飄然出舊山。於身無切事，在世有餘閑。日月浮生外，乾坤大醉間。故園華表上，誰得見君還。
寄舍弟
作者：杜荀鶴（唐）

世亂信難通，鄉心日萬重。弟兄皆向善，天地合相容。大野陰雲重，連城殺氣濃。家山白雲裡，臥得最高峰。
下第投所知
作者：杜荀鶴（唐）

若以名場內，誰無一軸詩。縱饒生白髮，豈敢怨明時。知己雖然切，春官未必私。寧教讀書眼，不有看花期。
寄顧雲
作者：杜荀鶴（唐）

省得前年別，蘋洲旅館中。亂離身不定，彼此信難通。侯國兵雖斂，吾鄉業已空。秋來憶君夢，夜夜逐徵鴻。
贈宣城麋明府
作者：杜荀鶴（唐）

天下為官者，無君一軸詩。數聯同我得，當代遇誰知。年齒吟將老，生涯說可悲。何當拋手板，鄰隱過危時。
望遠
作者：杜荀鶴（唐）

門前通大道，望遠上高臺。落日人行盡，窮邊信不來。還聞戰得勝，未見敕招回。卻入機中坐，新愁織不開。
冬末投長沙裴侍郎
作者：杜荀鶴（唐）

欲露塵中事，其如不易言。家山一離別，草樹匝春暄。吹夢風天角，啼愁雪嶽猿。佇思心覺滿，何以遠門軒。
贈秋浦金明府長
作者：杜荀鶴（唐）

倚郭難為宰，非君即有私。惟憑野老口，不立政聲碑。苦甚求名日，貧於未選時。溪山竟如此，利得且吟詩。
和高秘書早春對雪登樓見寄之什
作者：杜荀鶴（唐）

天有惜花意，恐花開染塵。先教微雪下，始放滿城春。且醉登樓客，重期出郭人。因酬郢中律，霜鬢數莖新。
亂後山中作
作者：杜荀鶴（唐）

自從天下亂，日晚別庭闈。兄弟團圞樂，羈孤遠近歸。文章甘世薄，耕種喜山肥。直待中興後，方應出隱扉。
旅寓書事
作者：杜荀鶴（唐）

日日驚身事，淒淒欲斷魂。時清不自立，發白傍誰門。中路殘秋雨，空山一夜猿。公卿得見面，懷抱細難言。
舟行晚泊江上寺
作者：杜荀鶴（唐）

久勞風水上，禪客喜相依。掛衲雖無分，修心未覺非。日沈山虎出，鐘動寺禽歸。月上潮平後，談空漸入微。
長林山中聞賊退寄孟明府
作者：杜荀鶴（唐）

一縣今如此，殘民數不多。也知賢宰切，爭奈亂兵何。皆自干戈達，鹹思雨露和。應憐住山者，頭白未登科。
泗上客思
作者：杜荀鶴（唐）

痛飲複高歌，愁終不奈何。家山隨日遠，身事逐年多。沒雁雲橫楚，兼蟬柳夾河。此心閑未得，到處被詩磨。
寄同人
作者：杜荀鶴（唐）

盡與貧為患，唯餘即不然。四方無靜處，百口度荒年。白髮生閒事，新詩出數聯。時情竟如此，不免卻歸田。
下第出關投鄭拾遺
作者：杜荀鶴（唐）

丹霄桂有枝，未折未為遲。況是孤寒士，兼行苦澀詩。杏園人醉日，關路獨歸時。更蔔深知意，將來擬薦誰。
塞上
作者：杜荀鶴（唐）

草白河冰合，蕃戎出掠頻。戍樓三號火，探馬一條塵。戰士風霜老，將軍雨露新。封侯不由此，何以慰徵人。
別敬侍郎
作者：杜荀鶴（唐）

交道有寒暑，在人無古今。與君中夜話，盡我一生心。所向未得志，豈惟空解吟。何當重相見，舊隱白雲深。
送青陽李明府
作者：杜荀鶴（唐）

善政無慚色，吟歸似等閒。惟將六幅絹，寫得九華山。求理頭空白，離京債未還。仍聞猿與鶴，都在一船間。
將遊湘湖有作
作者：杜荀鶴（唐）

一家相別意，不得不潸然。遠作南方客，初登上水船。嶽鐘思冷夢，湘月少殘篇。便有歸來計，風波亦來年。
送姚庭珪
作者：杜荀鶴（唐）

脫衣將換酒，對酌話何之。雨後秋蕭索，天涯晚別離。人生無此恨，鬢色不成絲。未得重相見，看君馬上詩。
投李大夫
作者：杜荀鶴（唐）

自小僻於詩，篇篇恨不奇。苦吟無暇日，華髮有多時。進取門難見，升沈命未知。秋風夜來急，還恐到京遲。
貽裡中同志
作者：杜荀鶴（唐）

鄉裡為儒者，唯君見我心。詩書常共讀，雨雪亦相尋。貧賤志氣在，子孫交契深。古人猶晚達，況未鬢霜侵。
江上送韋彖先輩
作者：杜荀鶴（唐）

不易為離抱，江天即見鴻。暮帆何處落，涼月與誰同。木葉新霜後，漁燈夜浪中。時難慎行止，吾道利於窮。
維揚逢詩友張喬
作者：杜荀鶴（唐）

天下方多事，逢君得話詩。直應吾道在，未覺國風衰。生計吟消日，人情醉過時。雅篇三百首，留作後來師。
秋晨有感
作者：杜荀鶴（唐）

木葉落時節，旅人初夢驚。鐘才枕上盡，事已眼前生。吟發不長黑，世交無久情。且將公道約，未忍便歸耕。
秋日山中寄李處士
作者：杜荀鶴（唐）

吾輩道何窮，寒山細雨中。兒童書懶讀，果慄樹將空。言論關時務，篇章見國風。昇平猶可用，應不廢為公。
晚泊金陵水亭
作者：杜荀鶴（唐）

江亭當廢國，秋景倍蕭騷。夕照殘荒壘，寒潮漲古濠。就田看鶴劣，隔水見僧高。無限前朝事，醒吟易覺勞。
錢塘別羅隱
作者：杜荀鶴（唐）

故國看看遠，前程計在誰。五更聽角後，一葉渡江時。吾道天寧喪，人情日可疑。西陵向西望，雙淚為君垂。
山中貽同志
作者：杜荀鶴（唐）

君貧我亦貧，為善喜為鄰。到老如今日，無心愧古人。閉門非傲世，守道是謀身。別有同山者，其如未可親。
秋日懷九華舊居
作者：杜荀鶴（唐）

吾道在五字，吾身甯陸沈。涼生中夜雨，病起故山心。燭共寒酸影，蛩添苦楚吟。何當遂歸去，一徑入松林。
江岸秋思
作者：杜荀鶴（唐）

驅馬傍江行，鄉愁步步生。舉鞭揮柳色，隨手失蟬聲。秋稼緣長道，寒雲約古城。家貧遇豐歲，無地可歸耕。
哭劉德仁
作者：杜荀鶴（唐）

賈島還如此，生前不見春。豈能詩苦者，便是命羈人。家事因吟失，時情礙國親。多應銜恨骨，千古不為塵。
經青山吊李翰林
作者：杜荀鶴（唐）

何為先生死，先生道日新。青山明月夜，千古一詩人。天地空銷骨，聲名不傍身。誰移耒陽塚，來此作吟鄰。
下第東歸別友人
作者：杜荀鶴（唐）

不得同君住，當春別帝鄉。年華落第老，岐路出關長。芳草緣流水，殘花向夕陽。懷親暫歸去，非是釣滄浪。
秋宿詩僧雲英房因贈
作者：杜荀鶴（唐）

賈島憐無可，都緣數句詩。君雖是後輩，我謂過當時。溪浪和星動，松陰帶鶴移。同吟到明坐，此道淡誰知。
送人宰吳縣
作者：杜荀鶴（唐）

海漲兵荒後，為官合動情。字人無異術，至論不如清。草履隨船賣，綾梭隔水鳴。唯持古人意，千里贈君行。
讀友人詩
作者：杜荀鶴（唐）

君詩通大雅，吟覺古風生。外卻浮華景，中含教化情。名應高日月，道可潤公卿。莫以孤寒恥，孤寒達更榮。
登山寺
作者：杜荀鶴（唐）

山半一山寺，野人秋日登。就中偏愛石，獨上最高層。有果猿攀樹，無齋鴿看僧。儒門自多事，來此複何能。
辭九江李郎中入關
作者：杜荀鶴（唐）

帝裡無相識，何門跡可親。願開言重口，薦與分深人。卷許新詩出，家憐舊業貧。今從九江去，應免更迷津。
江南逢李先輩
作者：杜荀鶴（唐）

李杜複李杜，彼時逢此時。干戈侵帝裡，流落向天涯。歲月消於酒，平生斷在詩。懷才不得志，只恐滿頭絲。
秋日寄吟友
作者：杜荀鶴（唐）

閑坐細思量，唯吟不可忘。食無三畝地，衣絕一株桑。蟬樹生寒色，漁潭落曉光。青雲舊知己，未許釣滄浪。
江上與從弟話別
作者：杜荀鶴（唐）

相逢盡說歸，早晚遂歸期。流水多通處，孤舟少住時。幹人不得已，非我欲為之。及此終無愧，其如道在茲。
送友人遊南海
作者：杜荀鶴（唐）

南海南邊路，君遊只為貧。山川多少地，郡邑幾何人。花鳥名皆別，寒暄氣不均。相期早晚見，莫待瘴侵身。
贈聶尊師
作者：杜荀鶴（唐）

詩道將仙分，求之不可求。非關從小學，應是數生修。蟾桂雲梯折，鼇山鶴駕遊。他年兩成事，堪喜是鄰州。
旅感
作者：杜荀鶴（唐）

白髮根叢出，鑷頻愁不開。自憐空老去，誰信苦吟來。客路東西闊，家山早晚回。翻思釣魚處，一雨一層苔。
寄益陽武灌明府
作者：杜荀鶴（唐）

縣稱詩人理，無嫌日寂寥。溪山入城郭，戶口半漁樵。月滿彈琴夜，花香漉酒朝。相思不相見，煙水路迢迢。
湘中秋日呈所知
作者：杜荀鶴（唐）

四海無寸土，一生惟苦吟。虛垂異鄉淚，不滴別人心。雨色凋湘樹，灘聲下塞禽。求歸歸未得，不是擲光陰。
苦吟
作者：杜荀鶴（唐）

世間何事好，最好莫過詩。一句我自得，四方人已知。生應無輟日，死是不吟時。始擬歸山去，林泉道在茲。
閩中別所知
作者：杜荀鶴（唐）

觸目生歸思，那堪路七千。臘中離此地，馬上見明年。郡邑溪山巧，寒暄日月偏。自疑雙鬢雪，不似到南天。
塞上傷戰士
作者：杜荀鶴（唐）

戰士說辛勤，書生不忍聞。三邊遠天子，一命信將軍。野火燒人骨，陰風卷陣雲。其如禁城裡，何以重要勳。
春日訪獨孤處士
作者：杜荀鶴（唐）

地僻春來靜，深宜長者居。好花都待晚，修竹不妨疏。雁入湘江食，人侵曉色鋤。似君無學處，頭白道如初。
哭友人
作者：杜荀鶴（唐）

病向名場得，終為善誤身。無兒承後嗣，有女託何人。葬禮難求備，交情好者貧。惟餘舊文集，一覽一沾巾。
新栽竹
作者：杜荀鶴（唐）

劚破蒼苔色，因栽十數莖。窗風從此冷，詩思當時清。酒入杯中影，棋添局上聲。不同桃與李，瀟灑伴書生。
送吳蛻下第入蜀
作者：杜荀鶴（唐）

下第言之蜀，那愁舉別杯。難兄方在幕，上相複憐才。鳥徑盤春靄，龍湫發夜雷。臨邛無久戀，高桂待君回。
亂後歸山
作者：杜荀鶴（唐）

亂世歸山谷，徵鼙喜不聞。詩書猶滿架，弟侄未為軍。山犬眠紅葉，樵童唱白雲。此心非此志，終擬致明君。
題著禪師
作者：杜荀鶴（唐）

大道本無幻，常情自有魔。人皆迷著此，師獨悟如何。為嶽開窗闊，因蟲長草多。說空空說得，空得到維摩。
春日閒居即事
作者：杜荀鶴（唐）

未得青雲志，春同秋日情。花開如葉落，鶯語似蟬鳴。道合和貧守，詩堪與命爭。饑寒是吾事，斷定不歸耕。
秋宿棲賢寺懷友人
作者：杜荀鶴（唐）

一宿三秋寺，閑忙與曉分。細泉山半落，孤客夜深聞。鶴去巢盛月，龍潛穴擁雲。苦吟方見景，多恨不同君。
亂後再逢汪處士
作者：杜荀鶴（唐）

如君真道者，亂世有閒情。每別不知處，見來長後生。藥非因病服，酒不為愁傾。笑我於身苦，吟髭白數莖。
山中喜與故交宿話
作者：杜荀鶴（唐）

遠地能相訪，何慚事力微。山中深夜坐，海內故交稀。村酒沽來濁，溪魚釣得肥。貧家只如此，未可便言歸。
觀棋
作者：杜荀鶴（唐）

對面不相見，用心同用兵。算人常欲殺，顧己自貪生。得勢侵吞遠，乘危打劫贏。有時逢敵手，當局到深更。
送人宰德清
作者：杜荀鶴（唐）

亂世人多事，耕桑或失時。不聞寬賦斂，因此轉流離。天意未如是，君心無自欺。能依四十字，可立德清碑。
寄竇處士
作者：杜荀鶴（唐）

漳水醉中別，今來猶未醒。半生因酒廢，大國幾時寧。海畔將軍柳，天邊處士星。遊人不可見，春入亂山青。
題曆山舜詞
作者：杜荀鶴（唐）

昔舜曾耕地，遺風日寂寥。世人那肯祭，大聖不興妖。殿宇秋霖壞，杉松野火燒。時訛競淫祀，絲竹醉山魈。
贈李蒙叟
作者：杜荀鶴（唐）

在我成何事，逢君更勸吟。縱饒不得力，猶勝別勞心。凡事有興廢，詩名無古今。百年能幾日，忍不惜光陰。
維揚冬末寄幕中二從事
作者：杜荀鶴（唐）

聞道長溪尉，相留一館閑。□□□□□，尚隔幾重山。為旅春風外，懷人夜雨間。年來疏覽鏡，怕見減朱顏。
和吳太守罷郡山村偶題二首
作者：杜荀鶴（唐）

罷郡饒山興，村家不惜過。官情隨日薄，詩思入秋多。野獸眠低草，池禽浴動荷。眼前餘政在，不似有干戈。快活田翁輩，常言化育時。縱饒稽歲月，猶說向孫兒。茅屋樑和節，茶盤果帶枝。相傳終不忘，何必立生祠。
亂後送友人歸湘中
作者：杜荀鶴（唐）

家枕三湘岸，門前即釣磯。漁竿壯歲別，鶴發亂時歸。嶽暖無猿叫，江春有燕飛。平生書劍在，莫便學忘機。
送紫陽僧歸廬嶽舊寺
作者：杜荀鶴（唐）

紫衣明主贈，歸寺感先師。受業恩難報，開堂影不知。松風欹枕夜，山雪下樓時。此際無人會，微吟複斂眉。
和劉評事送海禪和歸山
作者：杜荀鶴（唐）

衲外元無象，言尋那路尋。問禪將底說，傳印得何心。未了群山淺，難休一室深。伏魔寧是獸，巢頂亦非禽。觀色風驅霧，聽聲雪灑林。凡歸是歸處，不必指高岑。
禦溝柳
作者：杜荀鶴（唐）

律到禦溝春，溝邊柳色新。細籠穿禁水，輕拂入朝人。日近韶光早，天低聖澤勻。谷鶯棲未穩，宮女畫難真。楚國空搖浪，隋堤暗惹塵。如何帝城裡，先得覆龍津。
上蜀王
作者：張道古（唐）

封章才達冕旒前，黜詔俄離玉座端。二亂豈由明主用，諫疏至今如可在，誰能更與讀來看。
詠雨
作者：張道古（唐）

亢陽今已久，嘉雨自雲傾。一點不斜去，極多時下成。
楊岐山
作者：唐廩（唐）

逗竹穿花越幾村，還從舊路入雲門。翠微不閉樓臺出，重來白首良堪喜，朝露浮生不足言。
吹笙引
作者：王轂（唐）

媧皇遺音寄玉笙，雙成傳得何淒清。丹穴嬌雛七十隻，旖旎香風繞指生，千聲妙盡神仙曲。曲終滿席悄無語，
鴻門宴
作者：王轂（唐）

寰海沸兮爭戰苦，風雲愁兮會龍虎。四百年漢欲開基，項王足底踏漢土，席上相看渾未悟。
玉樹曲
作者：王轂（唐）

陳宮內宴明朝日，玉樹新妝逞嬌逸。三閣霞明天上開，金管紅弦旖旎隨，霓旌玉佩參差轉。璧月夜滿樓風輕，歌舞未終樂未闋，晉王劍上粘腥血。君臣猶在醉鄉中，請停此曲歸正聲，願將雅樂調元氣。
苦熱行
作者：王轂（唐）

祝融南來鞭火龍，火旗焰焰燒天紅。日輪當午凝不去，何當一夕金風發，為我掃卻天下熱。
暑日題道邊樹
作者：王轂（唐）

火輪迸焰燒長空，浮埃撲面愁朦朦。羸童走馬喘不進，卻歎人無及物功，不似團團道邊樹。
紅薔薇歌
作者：王轂（唐）

紅霞爛潑猩猩血，阿母瑤池曬仙纈。晚日春風奪眼明，薴羅西子見應妒，風光佔斷年年新。
刺桐花
作者：王轂（唐）

南國清和煙雨辰，刺桐夾道花開新。林梢簇簇紅霞爛，直疑青帝去匆匆，收拾春風渾不盡。
贈蒼溪王明府有文在手曰長生
作者：王轂（唐）

執手長生在，人皆號地仙。水雲真遂性，龜鶴足齊年。但以酒養氣，何言命在天。況無婚嫁累，應拍尚平肩。
逢道者神和子
作者：王轂（唐）

珍重神和子，聞名五十年。童顏終不改，綠發尚依然。酒裡消閒日，人間作散仙。長生如可慕，相逐隱林泉。
送友人歸閩
作者：王轂（唐）

東南歸思切，把酒且留連。再會知何處，相看共黯然。猿啼梨嶺路，月白建溪船。莫戀家鄉住，酬身在少年。
春草碧色
作者：王轂（唐）

習習東風扇，萋萋草色新。淺深千里碧，高下一時春。嫩葉舒煙際，微香動水濱。金塘明夕照，輦路惹芳塵。造化功何廣，陽和力自均。今當發生日，瀝懇祝良辰。
夢仙謠三首
作者：王轂（唐）

前程漸覺風光好，琪花片片粘瑤草。有人遺我五色丹，一粒吞之後天老。青童遞酒金觴疾，列坐紅霞神氣逸。笑說留連數日間，已是人間一千日。瑤臺絳節遊皆遍，異果奇花香撲面。松窗夢覺卻神清，殘月林前三兩片。
後魏行
作者：王轂（唐）

力微皇帝謗天嗣，太武兇殘人所畏。一朝羖qj飛上天，子孫盡作河魚餌。
秋
作者：王轂（唐）

蟬噪古槐疏葉下，樹銜斜日映孤城。欲知潘鬢愁多少，一夜新添白數莖。
燕
作者：王轂（唐）

海燕雙飛意若何，曲梁嘔嘎語聲多。茅簷不必嫌卑陋，猶勝吳宮爇爾窠。
牡丹
作者：王轂（唐）

牡丹妖豔亂人心，一國如狂不惜金。曷若東園桃與李，果成無語自垂陰。
古意二首
作者：孫合（唐）

屈子生楚國，七雄知其材。介潔世不容，跡合藏蒿萊。道廢固命也，瓢飲亦賢哉。何事葬江水，空使後人哀。魏禮段幹木，秦王乃止戈。小國有其人，大國奈之何。賢哲信為美，兵甲豈雲多。君子戰必勝，斯言聞孟軻。
哭方玄英先生
作者：孫合（唐）

牛鬥文星落，知是先生死。湖上聞哭聲，門前見彈指。官無一寸祿，名傳千萬裡。死著弊衣裳，生誰顧朱紫。我心痛其語，淚落不能已。猶喜韋補闕，揚名薦天子。
句
作者：孫合（唐）

仕宦類商賈，終日常東西。
投節度邢公
作者：褚載（唐）

西風昨夜墜紅蘭，一宿郵亭事萬般。無地可耕歸不得，一卷新書滿懷淚，頻來門館訴饑寒。
賀趙觀文重試及第
作者：褚載（唐）

一枝仙桂兩回春。始覺文章可致身。已把色絲要上第，今日街頭看禦榜，大能榮耀苦心人。
贈道士
作者：褚載（唐）

簪星曳月下蓬壺，曾見東皋種白榆。六甲威靈藏瑞檢，聞說葛陂風浪惡，許騎青鹿從行無。
曉發
作者：褚載（唐）

貪路貪名須早發，枕前無計暫裴回。才聞雞唱呼童起，朝朝陌上侵星去，待得酬身了便回。
曉感
作者：褚載（唐）

曉鼓鼕鼕星漢微，佩金鳴玉鬥光輝。出門各自爭岐路，故園華表高高在，可得不如丁令威。
南徐晚望
作者：褚載（唐）

芳草鋪香晚岸晴，岸頭含醉去來行。僧歸嶽外殘鐘寺，如今未免風塵役，寧敢匆匆便濯纓。
移石
作者：褚載（唐）

嶙峋一片溪中石，恰稱幽人彈素琴。浪浸多年苔色在，不是不堪為器用，都緣良匠未留心。
瀑布
作者：褚載（唐）

瀉霧傾煙撼撼雷，滿山風雨助喧豗。爭知不是青天闕，撲下銀河一半來。
定鼎門
作者：褚載（唐）

郟鄏城高門倚天，九重蹤跡尚依然。須知道德無關鎖，一閉乾坤一萬年。
陳倉驛
作者：褚載（唐）

錦翼花冠安在哉，雄飛雌伏盡塵埃。一雙童子應惆悵，不見真人更獵來。
長城
作者：褚載（唐）

秦築長城比鐵牢，蕃戎不敢過臨洮。焉知萬裡連雲色，不及堯階三尺高。
吊秦叟
作者：褚載（唐）

市西樓店金千秤，渭北田園粟萬鐘。兒被殺傷妻被虜，一身隨駕到三峰。
雲
作者：褚載（唐）

盡日看雲首不回，無心都大似無才。可憐光采一片玉，萬裡晴天何處來。
鶴
作者：褚載（唐）

欲洗霜翎下澗邊，卻嫌菱刺汙香泉。沙鷗浦雁應驚訝，一舉扶搖直上天。
句
作者：褚載（唐）

相逢多是醉醺然，應有囊中子母錢。有興欲沽紅麴酒，無人同上翠旌樓。星斗離披煙靄收，玉蟾蜍耀海東頭。鹿胎冠子水晶簪，長嘯欹眠紫桂陰。躞蹀馬搖金絡腦，嬋娟人墜玉搔頭。狂歌放飲渾成性，知道逍遙出俗籠。除卻洛陽才子後，更誰封恨吊懷沙。蓮浦浪澄堪倚釣，柳堤風暖好垂鞭。上馬等閒銷白日，出門輕薄倚黃金。淨名方丈雖然病，曼倩年涯未有多。
代寄邊人
作者：鄭準（唐）

君去不來久，悠悠昏又明。片心因卜解，殘夢過橋驚。聖澤如垂餌，沙場會息兵。涼風當為我，一一送砧聲。
江南清明
作者：鄭準（唐）

吳山楚驛四年中，一見清明一改容。旅恨共風連夜起，無限歸心何計是，路邊戈甲正重重。
題宛陵北樓
作者：鄭準（唐）

雨來風靜綠蕪蘚，憑著朱闌思浩然。人語獨耕燒後嶺，若遣謝宣城不死，必應吟盡夕陽川。
寄進士崔魯範
作者：鄭準（唐）

洛陽才子舊交知，別後干戈積詠思。百戰市朝千里夢，會待路寧歸得去，酒樓漁浦重相期。
雲
作者：鄭準（唐）

片片飛來靜又閑，樓頭江上複山前。飄零盡日不歸去，點破清光萬裡天。
句
作者：鄭準（唐）

護犢橫身立，逢人揭尾跳。
遊九鯉湖
作者：陳乘（唐）

汗漫乘春至，林巒霧雨生。洞莓黏屐重，巖雪濺衣輕。窟宅分三島，煙霞接五城。卻憐饒藥物，欲辨不知名。
題杼山癸亭得暮字
作者：顏真卿（唐）

杼山多幽絕，勝事盈跬步。前者雖登攀，淹留恨晨暮。及茲紆勝引，曾是美無度。欻構三癸亭，實為陸生故。高賢能創物，疏鑿皆有趣。不越方丈間，居然雲霄遇。巍峨倚修岫，曠望臨古渡。左右苔石攢，低昂桂枝蠹。山僧狎猿狖，巢鳥來枳椇。俯視何楷臺，傍瞻戴顒路。遲回未能下，夕照明村樹。
謝陸處士杼山折青桂花見寄之什
作者：顏真卿（唐）

群子遊杼山，山寒桂花白。綠荑含素萼，採折自逋客。忽枉巖中詩，芳香潤金石。全高南越蠹，豈謝東堂策。會愜名山期，從君恣幽覿。
贈裴將軍
作者：顏真卿（唐）

大君制六合，猛將清九垓。戰馬若龍虎，騰淩何壯哉。將軍臨八荒，烜赫耀英材。劍舞若遊電，隨風縈且回。登高望天山，白雲正崔巍。入陣破驕虜，威名雄震雷。一射百馬倒，再射萬夫開。匈奴不敢敵，相呼歸去來。功成報天子，可以畫麟臺。
贈僧皎然
作者：顏真卿（唐）

秋意西山多，別岑縈左次。繕亭曆三癸，趾趾鄰什寺。元化隱靈蹤，始君啟高致。誅榛養翹楚，鞭草理芳穗。俯砌披水容，逼天掃峰翠。境新耳目換，物遠風塵異。倚石忘世情，援雲得真意。嘉林幸勿剪，禪侶欣可庇。衛法大臣過，佐遊群英萃。龍池護清激，虎節到深邃。徒想嵊頂期，於今沒遺記。
詠陶淵明
作者：顏真卿（唐）

張良思報韓，龔勝恥事新。狙擊不肯就，捨生悲縉紳。嗚呼陶淵明，奕葉為晉臣。自以公相後，每懷宗國屯。題詩庚子歲，自謂羲皇人。手持山海經，頭戴漉酒巾。興逐孤雲外，心隨還鳥泯。
三言擬五雜組二首
作者：顏真卿（唐）

五雜組，繡與錦。往復還，興又寢。不得已，病伏枕。五雜組，甘鹹醋。往復還，烏與兔。不得已，韶光度。
使過瑤臺寺，有懷圓寂上人
作者：顏真卿（唐）

上人居此寺，不出三十年。萬法元無著，一心唯趣禪。忽紆塵外軫，遠訪區中緣。及爾不復見，支提猶岌然。
登平望橋下作
作者：顏真卿（唐）

登橋試長望，望極與天平。際海蒹葭色，終朝鳧雁聲。近山猶彷彿，遠水忽微明。更覽諸公作，知高題柱名。
刻清遠道士詩，因而繼作
作者：顏真卿（唐）

不到東西寺，於今五十春。朅來從舊賞，林壑宛相親。吳子多藏日，秦王厭勝辰。劍池穿萬仞，磐石坐千人。金氣騰為虎，琴臺化若神。登壇仰生一，舍宅歎珣瑉。中嶺分雙樹，回巒絕四鄰。窺臨江海接，崇飾四時新。客有神仙者，於茲雅麗陳。名高畫質遠峽，文聚鬥牛津。跡異心寧間，聲同質豈均。悠然千載後，知我揖光塵。
離別難
作者：武后宮人（唐）

此別難重陳，花飛複戀人。來時梅覆雪，去日柳含春。物候催行客，歸途淑氣新。剡川今已遠，魂夢暗相親。
袍中詩
作者：開元宮人（唐）

沙場征戍客，寒苦若為眠。戰袍經手作，知落阿誰邊。蓄意多添線，含情更著綿。今生已過也，結取後生緣。
題洛苑梧葉上
作者：天寶宮人（唐）

舊寵悲秋扇，新恩寄早春。聊題一片葉，將寄接流人。
又題
作者：天寶宮人（唐）

一葉題詩出禁城，誰人酬和獨含情。自嗟不及波中葉，蕩漾乘春取次行。
題花葉詩
作者：德宗宮人（唐）

一入深宮裡，無由得見春。題詩花葉上，寄與接流人。
題紅葉
作者：宣宗宮人（唐）

流水何太急，深宮盡日閑。殷勤謝紅葉，好去到人間。
金鎖詩
作者：僖宗宮人（唐）

玉燭制袍夜，金刀呵手裁。鎖寄千里客，鎖心終不開。
隨駕遊青城
作者：李舜弦（唐）

因隨八馬上仙山，頓隔塵埃物象閑。只恐西追王母宴，卻憂難得到人間。
蜀宮應制
作者：李舜弦（唐）

濃樹禁花開後庭，飲筵中散酒微醒。濛濛雨草瑤階濕，鐘曉愁吟獨倚屏。
釣魚不得
作者：李舜弦（唐）

盡日池邊釣錦鱗，芰荷香裡暗消魂。依稀縱有尋香餌，知是金鉤不肯吞。
宮詞
作者：李玉簫（唐）

鴛鴦瓦上瞥然聲，晝寢宮娥夢裡驚。元是我王金彈子，海棠花下打流鶯。
太平詩
作者：金真德（唐）

大唐開鴻業，巍巍皇猷昌。止戈戎衣定，修文繼百王。統天崇雨施，理物體含章。深仁諧日月，撫運邁時康。幡旗既赫赫，鉦鼓何鍠鍠。外夷違命者，翦覆被大殃。和風凝宇宙，遐邇競呈祥。四時調玉燭，七曜巡萬方。維嶽降宰輔，維帝用忠良。三五鹹一德，昭我皇家唐。
句
作者：寶曆宮人（唐）

寶帳香重重，一雙紅芙蓉。
和襲美友人許惠酒以詩徵之
作者：陸龜蒙（唐）

凍醪初漉嫩如春，輕蟻漂漂雜蕊塵。得伴方平同一醉，明朝應作蔡經身。
聞圓載上人挾儒書洎釋典歸日本國，更作一絕以送
作者：陸龜蒙（唐）

九流三藏一時傾，萬軸光淩渤澥聲。從此遺編東去後，卻應荒外有諸生。
閑吟
作者：陸龜蒙（唐）

閑吟料得三更盡，始把孤燈背竹窗。一夜西風高浪起，不教歸夢過寒江。
秘色越器
作者：陸龜蒙（唐）

九秋風露越窯開，奪得千峰翠色來。好向中宵盛沆瀣，共嵇中散鬥遺杯。
景陽宮井
作者：陸龜蒙（唐）

古堞煙埋宮井樹，陳主吳姬墮泉處。舜沒蒼梧萬裡雲，卻不聞將二妃去。
江南二首
作者：陸龜蒙（唐）

便風船尾香粳熟，細雨層頭赤鯉跳。待得江餐閑望足，日斜方動木蘭橈。村邊紫豆花垂次，岸上紅梨葉戰初。莫怪煙中重回首，酒家青紵一行書。
溪思雨中
作者：陸龜蒙（唐）

雨映前山萬絇絲，櫓聲衝破似鳴機。無端織得愁成段，堪作騷人酒病衣。
江城夜泊
作者：陸龜蒙（唐）

漏移寒箭丁丁急，月掛虛弓靄靄明。此夜離魂堪射斷，更須江笛兩三聲。
宮人斜
作者：陸龜蒙（唐）

草著愁煙似不春，晚鶯哀怨問行人。須知一種埋香骨，猶勝昭君作虜塵。
送棋客
作者：陸龜蒙（唐）

滿目山川似勢棋，況當秋雁正斜飛。金門若召羊玄保，賭取江東太守歸。
漢宮詞
作者：陸龜蒙（唐）

招靈閣上霓旌絕，柏梁臺中珠翠稠。一身三十六宮夜，露滴玉盤青桂秋。
上清
作者：陸龜蒙（唐）

玉林風露寂寥清，仙妃對月閑吹笙。新篁冷澀曲未盡，細拂雲枝棲鳳驚。
秋荷
作者：陸龜蒙（唐）

蒲茸承露有佳色，茭葉束煙如效顰。盈盈一水不得渡，冷翠遺香愁向人。
有別二首
作者：陸龜蒙（唐）

且將絲wf系蘭舟，醉下煙汀減去愁。江上有樓君莫上，落花隨浪正東流。池上已看鶯舌默，雲間應即雁翰開。唯愁別後當風立，萬樹將秋入恨來。
病中曉思
作者：陸龜蒙（唐）

月墮霜西竹井寒，轆轤絲凍下瓶難。幽人病久渾成渴，愁見龍書一鼎幹。
送友人之湖上
作者：陸龜蒙（唐）

故人溪上有漁舟，竿倚風蘋夜不收。欲寄一函聊問訊，洪喬寧作置書郵。
寒日逢僧
作者：陸龜蒙（唐）

瘦脛高褰梵屟輕，野塘風勁錫環鳴。如何不向深山裡，坐擁閑雲過一生。
冬柳
作者：陸龜蒙（唐）

柳汀斜對野人窗，零落衰條傍曉江。正是霜風飄斷處，寒鷗驚起一雙雙。
寄友人
作者：陸龜蒙（唐）

敬亭寒夜溪聲裡，同聽先生講太玄。上得雲梯不回首，釣竿猶在五湖邊。
島樹
作者：陸龜蒙（唐）

波濤漱苦盤根淺，風雨飄多著葉遲。迥出孤煙殘照裡，鷺鶿相對立高枝。
頭陀僧
作者：陸龜蒙（唐）

萬峰圍繞一峰深，向此長修苦行心。自掃雪中歸鹿跡，天明恐被獵人尋。
晚渡
作者：陸龜蒙（唐）

半波風雨半波晴，漁曲飄秋野調清。各樣蓮船逗村去，笠簷蓑袂有殘聲。
贈老僧二首
作者：陸龜蒙（唐）

枯貌自同霜裡木，餘生唯指佛前燈。少時寫得坐禪影，今見問人何處僧。自有家山供衲線，不離溪曲取庵茅。舊曾聞說林中鳥，定後長來頂上巢。
憶山泉
作者：陸龜蒙（唐）

一夜寒聲來夢裡，平明著屐到聲邊。心期盛夏同過此，脫卻荷衣石上眠。
白芙蓉
作者：陸龜蒙（唐）

澹然相對卻成勞，月染風裁個個高。似說玉皇親謫墮，至今猶著水霜袍。
嚴光釣臺
作者：陸龜蒙（唐）

片帆竿外揖清風，石立雲孤萬古中。不是狂奴為故態，仲華爭得黑頭公。
讀陳拾遺集
作者：陸龜蒙（唐）

蓬顆何時與恨平，蜀江衣帶蜀山輕。尋聞騎士梟黃祖，自是無人祭禰衡。
吳宮懷古
作者：陸龜蒙（唐）

香徑長洲盡棘叢，奢雲豔雨只悲風。吳王事事須亡國，未必西施勝六宮。
送琴客之建康
作者：陸龜蒙（唐）

蕙風杉露共泠泠，三峽寒泉漱玉清。君到南朝訪遺事，柳家雙鎖舊知名。
閨怨
作者：陸龜蒙（唐）

白袷行人又遠遊，日斜空上映花樓。愁絲墮絮相逢著，絆惹春風卒未休。
丁香
作者：陸龜蒙（唐）

江上悠悠人不問，十年雲外醉中身。殷勤解卻丁香結，縱放繁枝散誕春。
種蒲
作者：陸龜蒙（唐）

杜若溪邊手自移，旋抽煙劍碧參差。何時織得孤帆去，懸向秋風訪所思。
范蠡
作者：陸龜蒙（唐）

平吳專越禍胎深，豈是功成有去心。勾踐不知嫌鳥喙，歸來猶自鑄良金。
山僧二首
作者：陸龜蒙（唐）

山蘚幾重生草履，澗泉長自滿銅瓶。時將如意敲眠虎，遣向林間坐聽經。一夏不離蒼島上，秋來頻話石城南。思歸瀑布聲前坐，卻把松枝拂舊庵。
上雲樂
作者：陸龜蒙（唐）

青絲作筰桂為船，白兔搗藥蝦蟆丸。便浮天漢泊星渚，回首笑君承露盤。
新秋雜題六首：眠
作者：陸龜蒙（唐）

一簟臨窗薤葉秋，小簾風蕩半離鉤。魂清雨急夢難到，身在五湖波上頭。
新秋雜題六首：行
作者：陸龜蒙（唐）

尋人直到月塢北，覓鶴便過雲峰西。只今猶有疏野調，但繞莓苔風雨畦。
新秋雜題六首：倚
作者：陸龜蒙（唐）

橘下凝情香染巾，竹邊留思露搖身。背煙垂首盡日立，憶得山中無事人。
新秋雜題六首：吟
作者：陸龜蒙（唐）

憶山搖膝石上晚，懷古掉頭溪畔涼。有時得句一聲發，驚起鷺鶿和夕陽。
新秋雜題六首：食
作者：陸龜蒙（唐）

日午空齋帶睡痕，水蔬山藥薦盤飧。林烏信我無機事，長到而今下石盆。
新秋雜題六首：坐
作者：陸龜蒙（唐）

偶避蟬聲來隙地，忽隨鴻影入遼天。閑僧不會寂寥意，道學西方人坐禪。
新沙
作者：陸龜蒙（唐）

渤澥聲中漲小堤，官家知後海鷗知。蓬萊有路教人到，應亦年年稅紫芝。
鄴宮詞二首
作者：陸龜蒙（唐）

魏武平生不好香，楓膠蕙炷潔宮房。可知遺令非前事，卻有餘燻在繡囊。花飛蝶駭不愁人，水殿雲廊別置春。曉日靚妝千騎女，白櫻桃下紫綸巾。
古別離
作者：陸龜蒙（唐）

仙人左手把長箭，欲射日烏烏不棲。何事離情畏明發，一心唯恨汝南雞。
高道士
作者：陸龜蒙（唐）

峨眉道士風骨峻，手把玉皇書一通。東遊借得琴高鯉，騎入蓬萊清淺中。
蔬食
作者：陸龜蒙（唐）

孔融不要留殘膾，庾悅無端吝子鵝。香稻熟來秋菜嫩，伴僧餐了聽雲和。
寄遠
作者：陸龜蒙（唐）

縹梨花謝鶯口吃，黃犢少年人未歸。畫扇紅弦相掩映，獨看斜月下簾衣。
山中僧
作者：陸龜蒙（唐）

手關一室翠微裡，日暮白雲棲半間。白雲朝出天際去，若比老僧猶未閑。
洞宮秋夕
作者：陸龜蒙（唐）

濃霜打葉落地聲，南溪石泉細泠泠。洞宮寂寞人不去，坐見月生雲母屏。
連昌宮詞二首：門
作者：陸龜蒙（唐）

金鋪零落獸鐶空，斜掩雙扉細草中。日暮鳥歸宮樹綠，不聞鴉軋閉春風。
連昌宮詞二首：階
作者：陸龜蒙（唐）

草沒苔封疊翠斜，墜紅千葉擁殘霞。年年直為秋霖苦，滴陷青瑉隱起花。
懷宛陵舊遊
作者：陸龜蒙（唐）

陵陽佳地昔年遊，謝脁青山李白樓。唯有日斜溪上思，酒旗風影落春流。
松石曉景圖
作者：陸龜蒙（唐）

霜骨雲根慘澹愁，宿煙封著未全收。將歸與說文通後，寫得松江岸上秋。
釣車
作者：陸龜蒙（唐）

小輪輕線妙無雙，曾伴幽人酒一缸。洛客見詩如有問，輾煙沖雨過桐江。
漉酒巾
作者：陸龜蒙（唐）

靖節高風不可攀，此巾猶墜凍醪間。偏宜雪夜山中戴，認取時情與醉顏。
華陽巾
作者：陸龜蒙（唐）

蓮花峰下得佳名，雲褐相兼上鶴翎。須是古壇秋霽後，靜焚香炷禮寒星。
方響
作者：陸龜蒙（唐）

擊霜寒玉亂丁丁，花底秋風拂坐生。王母閑看漢天子，滿猗蘭殿佩環聲。
白鷺
作者：陸龜蒙（唐）

雪然飛下立蒼苔，應伴江鷗拒我來。見欲扁舟搖盪去，倩君先作水雲媒。
溪行
作者：陸龜蒙（唐）

晚天寒雨上灘時，他已揚舲我尚遲。自是檣低帆幅少，溪風終不兩般吹。
太湖叟
作者：陸龜蒙（唐）

細槳輕船賣石歸，酒痕狼藉遍苔衣。攻車戰艦繁如織，不肯回頭問是非。
答友人
作者：陸龜蒙（唐）

荊卿雄骨化為塵，燕市應無共飲人。能脫鷫鸘來換酒，五湖賒與一年春。
偶作
作者：陸龜蒙（唐）

酒信巧為繰病緒，花音長作嫁愁媒。也知愁病堪迴避，爭奈流鶯喚起來。
春思二首
作者：陸龜蒙（唐）

竹外麥煙愁漠漠，短翅啼禽飛魄魄。此時憶著千里人，獨坐支頤看花落。江南酒熟清明天，高高綠旆當風懸。誰家無事少年子，滿面落花猶醉眠。
訪僧不遇
作者：陸龜蒙（唐）

棹倚東林欲問禪，遠公飛錫未應還。蒙莊弟子相看笑，何事空門亦有關。
謝山泉
作者：陸龜蒙（唐）

決決春泉出洞霞，石壇封寄野人家。草堂盡日留僧坐，自向前溪摘茗芽。
洞宮夕
作者：陸龜蒙（唐）

月午山空桂花落，華陽道士雲衣薄。石壇香散步虛聲，杉雲清泠滴棲鶴。
峽客行
作者：陸龜蒙（唐）

萬仞峰排千劍束，孤舟夜系峰頭宿。蠻溪雪壞蜀江傾，灩澦朝來大如屋。
江邊
作者：陸龜蒙（唐）

江邊日晚潮煙上，樹裡鴉鴉桔槔響。無因得似灌園翁，十畝春蔬一藜杖。
簾
作者：陸龜蒙（唐）

枕映疏容晚向欹，秋煙脈脈雨微微。逆風障燕尋常事，不學人前當妓衣。
開元雜題七首：玉龍子
作者：陸龜蒙（唐）

何代奇工碾玉英，細髯纖角盡雕成。煙幹霧悄君心苦，風雨長隨一擲聲。
開元雜題七首：照夜白
作者：陸龜蒙（唐）

雪虯輕駿步如飛，一練騰光透月旗。應笑穆王拋萬乘，踏風鞭露向瑤池。
開元雜題七首：舞馬
作者：陸龜蒙（唐）

月窟龍孫四百蹄，驕驤輕步應金鞞。曲終似要君王寵，回望紅樓不敢嘶。
開元雜題七首：雜伎
作者：陸龜蒙（唐）

拜象馴犀角抵豪，星丸霜劍出花高。六宮爭近乘輿望，珠翠三千擁赭袍。
開元雜題七首：雪衣女
作者：陸龜蒙（唐）

嫩紅鉤曲雪花攢，月殿棲時片影殘。自說夜來春夢惡，學持金偈玉欄幹。
開元雜題七首：繡嶺宮
作者：陸龜蒙（唐）

繡嶺花殘翠倚空，碧窗瑤砌舊行宮。閑乘小駟濃陰下，時舉金鞭半袖風。
開元雜題七首：湯泉
作者：陸龜蒙（唐）

暖殿流湯數十間，玉渠香細浪回環。上皇初解雲衣浴，珠棹時敲瑟瑟山。
題杜秀才水亭
作者：陸龜蒙（唐）

曉和風露立晴煙，只恐腥魂涴洞天。雲肆有龍君若買，便敲初日鑄金錢。
翠碧
作者：陸龜蒙（唐）

紅襟翠翰兩參差，徑拂煙華上細枝。春水漸生魚易得，莫辭風雨坐多時。
應制賀邊軍支春衣
作者：柳公權（唐）

去歲雖無戰，今年未得歸。皇恩何以報，春日得春衣。挾纊非真纊，分衣是假衣。從今貔武士，不憚戍金微。
應制為宮嬪詠
作者：柳公權（唐）

不分前時忤主恩，已甘寂寞守長門。今朝卻得君王顧，重入椒房拭淚痕。
題朱審寺壁山水畫
作者：柳公權（唐）

朱審偏能視夕嵐，洞邊深墨寫秋潭。與君一顧西牆畫，從此看山不向南。
閶門即事
作者：柳公權（唐）

耕夫佔募逐樓船，春草青青萬頃田。試上吳門看郡郭，清明幾處有新煙。
貢院樓北新栽小松
作者：吳武陵（唐）

拂檻愛貞容，移根自遠峰。已曾經草沒，終不任苔封。葉少初陵雪，鱗生欲化龍。乘春濯雨露，得地近垣墉。逐吹香微動，含煙色漸濃。時回日月照，為謝小山松。
題路左佛堂
作者：吳武陵（唐）

雀兒來逐颺風高，下視鷹鸇意氣豪。自謂能生千里翼，黃昏依舊委蓬蒿。
盛山十二詩：隱月岫
作者：韋處厚（唐）

初映鉤如線，終銜鏡似鉤。遠澄秋水色，高倚曉河流。
盛山十二詩：流杯渠
作者：韋處厚（唐）

激曲縈飛箭，浮溝泛滿卮。將來山太守，早向習家池。
盛山十二詩：竹巖
作者：韋處厚（唐）

不資冬日秀，為作暑天寒。先植誠非鳳，來翔定是鸞。
盛山十二詩：繡衣石榻
作者：韋處厚（唐）

巉巉雪中嶠，磊磊標方峭。勿為枕蒼山，還當礎清廟。
盛山十二詩：宿雲亭
作者：韋處厚（唐）

雨合飛危砌，天開卷曉窗。齊平聯郭柳，帶繞抱城江。
盛山十二詩：梅溪
作者：韋處厚（唐）

夾岸凝清素，交枝漾淺淪。味調方薦實，臘近又先春。
盛山十二詩：桃塢
作者：韋處厚（唐）

噴日舒紅景，通蹊茂綠陰。終期王母摘，不羨武陵深。
盛山十二詩：胡盧沼
作者：韋處厚（唐）

疏鑿徒為巧，圓窪自可澄。倒花紛錯秀，鑒月靜涵冰。
盛山十二詩：茶嶺
作者：韋處厚（唐）

顧渚吳商絕，蒙山蜀信稀。千叢因此始，含露紫英肥。
盛山十二詩：磐石磴
作者：韋處厚（唐）

繚繞緣雲上，璘玢甃玉聯。高高曾幾折，極目瞰秋鳶。
盛山十二詩：琵琶臺
作者：韋處厚（唐）

褊地難層土，因厓遂削成。淺深嵐嶂色，盡向此中呈。
盛山十二詩：上士瓶泉
作者：韋處厚（唐）

綆汲豈無井，顛崖貴非浚。願灑塵垢餘，一雨根莖潤。
客思吟
作者：楊敬之（唐）

禾黍正離離，南園剪白芝。細腰沈趙女，高髻唱蠻姬。路愧前岡月，梳慚一頷絲。鄉人不可語，獨念畏人知。
贈項斯
作者：楊敬之（唐）

幾度見詩詩總好，及觀標格過於詩。平生不解藏人善，到處逢人說項斯。
句
作者：楊敬之（唐）

霜樹鳥棲夜，空街雀報明。碧山相倚暮，歸雁一行斜。
初日照鳳樓
作者：李虞仲（唐）

旭日煙雲殿，朝陽燭帝居。斷霞生峻宇，通閣麗晴虛。流彩連朱檻，騰輝照綺疏。曈曨晨景裡，明滅曉光初。戶牖仙山近，軒楹鳳翼舒。還如王母過，遙度五雲車。
郡齋三月下旬作
作者：張又新（唐）

春事日已歇，池塘曠幽尋。殘紅披獨墜，初綠間淺深。偃仰倦芳褥，顧步愛新陰。謀春未及竟，夏初遽見侵。
五月水邊柳
作者：張又新（唐）

結根挺涯涘，垂影覆清淺。睡臉寒未開，懶腰晴更軟。搖空條已重，拂水帶方展。似醉煙景凝，如愁月露泫。絲長魚誤恐，枝弱禽驚踐。悵別幾多情，含春任攀搴。
三月五日陪大夫泛長沙東湖
作者：張又新（唐）

上巳餘風景，芳辰集遠坰。彩舟浮泛蕩，繡轂下娉婷。棲樹回蔥蒨，笙歌轉杳冥。湖光迷翡翠，草色醉蜻蜓。鳥弄桐花日，魚翻穀雨萍。從今留勝會，誰看畫蘭亭。
贈廣陵妓
作者：張又新（唐）

雲雨分飛二十年，當時求夢不曾眠。今來頭白重相見，還上襄王玳瑁筵。
牡丹
作者：張又新（唐）

牡丹一朵值千金，將謂從來色最深。今日滿欄開似雪，一生辜負看花心。
遊白鶴山
作者：張又新（唐）

白鶴山邊秋複春，張文宅畔少風塵。欲驅五馬尋真隱，誰是當初□竹人。
行田詩
作者：張又新（唐）

白石巖前湖水春，湖邊舊境有清塵。欲追謝守行田意，今古同憂是長人。
羅浮山
作者：張又新（唐）

江北重巒積翠濃，綺霞遙映碧芙蓉。不知末後滄溟上，減卻瀛洲第幾峰。
青障山
作者：張又新（唐）

一派遠光澄碧月，萬株聳翠獵金飆。陶仙謾學長生術，暑往寒來更寂寥。
中界山
作者：張又新（唐）

瑟瑟峰頭玉水流，晉時遺跡更堪愁。愁人到此勞長望，何處煙波是祖州。
帆遊山
作者：張又新（唐）

漲海嘗從此地流，千帆飛過碧山頭。君看深谷為陵後，翻覆人間未肯休。
謝池
作者：張又新（唐）

郡郭東南積谷山，謝公曾是此躋攀。今來惟有靈池月，猶是嬋娟一水間。
華蓋山
作者：張又新（唐）

一岫坡陀凝綠草，千重虛翠透紅霞。愁來始上消歸思，見盡江城數百家。
吹臺山
作者：張又新（唐）

吹臺山上彩煙凝，日落雲收疊翠屏。應謂焦桐堪採斫，不知誰是柳吳興。
青嶴山
作者：張又新（唐）

靈海泓澄匝翠峰，昔賢心賞已成空。今朝亭館無遺制，積水滄浪一望中。
孤嶼
作者：張又新（唐）

碧水逶迤浮翠巘，綠蘿蒙密媚晴江。不知誰與名孤嶼，其實中川是一雙。
春草池
作者：張又新（唐）

謝公夢草一差微，謫宦當時道不機。且謂飛霞遊賞地，池塘煙柳亦依依。
春色滿皇州
作者：封敖（唐）

帝裡春光正，蔥蘢喜氣浮。錦鋪仙禁側，鏡寫曲江頭。紅萼開蕭閣，黃絲拂禦樓。千門歌吹動，九陌綺羅遊。日近風先滿，仁深澤共流。應非憔悴質，辛苦在神州。
題西隱寺
作者：封敖（唐）

三年未到九華山，終日披圖一室間。秋寺喜因晴後賞，勝事倘能銷歲月，已co名利不相關。
奉和白敏中聖道和平致茲休運歲終功就合詠盛明呈上
作者：馬植（唐）

舜德堯仁化犬戎，許提河隴款皇風。指揮貙武皆神算，天留此事還英主，不在他年在大中。
夏日途中
作者：李廓（唐）

樹夾炎風路，行人正午稀。初蟬數聲起，戲蝶一團飛。日色欺清鏡，槐膏點白衣。無成歸故里，自覺少光輝。
長安少年行
作者：李廓（唐）

金紫少年郎，繞街鞍馬光。身從左中尉，官屬右春坊。剗戴揚州帽，重燻異國香。垂鞭踏青草，來去杏園芳。追逐輕薄伴，閒遊不著緋。長攏出獵馬，數換打球衣。曉日尋花去，春風帶酒歸。青樓無晝夜，歌舞歇時稀。日高春睡足，帖馬賞年華。倒插銀魚袋，行隨金犢車。還攜新市酒，遠醉曲江花。幾度歸侵黑，金吾送到家。好勝耽長夜，天明燭滿樓。留人看獨腳，賭馬換偏頭。樂奏曾無歇，杯巡不暫休。時時遙冷笑，怪客有春愁。遨遊攜豔妓，裝束似男兒。杯酒逢花住，笙歌簇馬吹。鶯聲催曲急，春色送歸遲。不以聞街鼓，華筵待月移。賞春惟逐勝，大宅可曾歸。不樂還逃席，多狂慣衩衣。歌人踏日起，語燕捲簾飛。婦好唯相妒，倡樓不醉稀。戟門連日閉，苦飲惜殘春。開鎖通新客，教姬屈醉人。倩歌牽白馬，自舞踏紅茵。時輩皆相許，平生不負身。新年高殿上，始見有光輝。玉雁排方帶，金鵝立仗衣。酒深和碗賜，馬疾打珂飛。朝下人爭看，香街意氣歸。遊市慵騎馬，隨姬入坐車。樓邊聽歌吹，簾外見鶯花。樂眼從人鬧，歸心畏日斜。蒼頭來去報，飲伴到倡家。小婦教鸚鵡，頭邊喚醉醒。犬嬌眠玉簟，鷹掣撼金鈴。碧地攢花障，紅泥待客亭。雖然長按曲，不飲不曾聽。
雞鳴曲
作者：李廓（唐）

星稀月沒入五更，膠膠角角雞初鳴。徵人牽馬出門立，才分曙色第二鳴，旌旆紅塵已出城。婦人上城亂招手，
鏡聽詞
作者：李廓（唐）

匣中取鏡辭灶王，羅衣掩盡明月光。昔時長著照容色，更深弱體冷如鐵，繡帶菱花懷裡熱。銅片銅片如有靈，
猛士行
作者：李廓（唐）

戰鼓驚沙惡天色，猛士虯髯眼前黑。單於衣錦日行兵，
送振武將軍
作者：李廓（唐）

葉葉歸邊騎，風頭萬裡幹。金裝腰帶重，鐵縫耳衣寒。蘆酒燒蓬暖，霜鴻撚箭看。黃河古戍道，秋雪白漫漫。
落第
作者：李廓（唐）

榜前潛制淚，眾裡自嫌身。氣味如中酒，情懷似別人。暖風張樂席，晴日看花塵。儘是添愁處，深居乞過春。
贈商山東於嶺僧
作者：李廓（唐）

商嶺東西路欲分，兩間茅屋一溪雲。師言耳重知師意，人是人非不欲聞。
上令狐舍人
作者：李廓（唐）

名利生愁地，貧居歲月移。買書添架上，斷酒過花時。宿客嫌吟苦，乖童恨睡遲。近來唯儉靜，持此答深知。
山居即事二首
作者：陸希聲（唐）

君山蒼翠接青冥，東走洮湖上洞庭。茅屋向陽梳白髮，為問前時金馬客，此焉還作少微星。不是幽棲矯性靈，從來無意在羶腥。滿川風物供高枕，君陽遁叟何為樂，一炷清香兩卷經。
陽羨雜詠十九首：苦行徑
作者：陸希聲（唐）

山前無數碧琅玕，一徑清森五月寒。世上何人憐苦節，應須細問子猷看。
陽羨雜詠十九首：梅花塢
作者：陸希聲（唐）

凍蕊凝香色豔新，小山深塢伴幽人。知君有意淩寒色，羞共千花一樣春。
陽羨雜詠十九首：石兕臺
作者：陸希聲（唐）

大河波浪激潼關，青兕胡為伏此山。遙想楚王雲夢澤，蜺旌羽蓋定空還。
陽羨雜詠十九首：講易臺
作者：陸希聲（唐）

年逾知命志尤堅，獨向青山更絕編。天下有山山有水，養蒙肥遁正翛然。
陽羨雜詠十九首：觀魚亭
作者：陸希聲（唐）

惠施徒自學多方，謾說觀魚理未長。不得莊生濠上旨，江湖何以見相忘。
陽羨雜詠十九首：綠雲亭
作者：陸希聲（唐）

六月清涼綠樹陰，小亭高臥滌煩襟。羲皇向上何人到，永日時時弄素琴。
陽羨雜詠十九首：清輝堂
作者：陸希聲（唐）

野人心地本無機，為愛茅簷倚翠微。盡日尊前誰是客，秋山含水有清輝。
陽羨雜詠十九首：觀妙庵
作者：陸希聲（唐）

妙理難觀旨甚深，欲知無欲是無心。茅庵不異人間世，河上真人自可尋。
陽羨雜詠十九首：西陽亭
作者：陸希聲（唐）

隔林殘日照孤亭，玄晏先生酒未醒。入夜莫愁迷下路，昔人猶在逐流螢。
陽羨雜詠十九首：弄雲亭
作者：陸希聲（唐）

自知無業致吾君，只向春山弄白雲。已共此山私斷當，不須轉轍重移文。
陽羨雜詠十九首：伏龜堂
作者：陸希聲（唐）

盤崖蹙縮似靈龜，鬼谷先生隱遁時。不獨卷懷經世志，白雲流水是心期。
陽羨雜詠十九首：桃花谷
作者：陸希聲（唐）

君陽山下足春風，滿谷仙桃照水紅。何必武陵源上去，澗邊好過落花中。
陽羨雜詠十九首：含桃圃
作者：陸希聲（唐）

小圃初晴風露光，含桃花發滿山香。看花對酒心無事，倍覺春來白日長。
陽羨雜詠十九首：茗坡
作者：陸希聲（唐）

二月山家穀雨天，半坡芳茗露華鮮。春醒酒病兼消渴，惜取新芽旋摘煎。
陽羨雜詠十九首：松嶺
作者：陸希聲（唐）

嶺上青松手自栽，已能蒼翠映莓苔。歲寒本是君家事，好送清風月下來。
陽羨雜詠十九首：桃溪
作者：陸希聲（唐）

芳草霏霏遍地齊，桃花脈脈自成溪。也知百舌多言語，任向春風盡意啼。
陽羨雜詠十九首：李徑
作者：陸希聲（唐）

一徑穠芳萬蕊攢，風吹雨打未摧殘。憐君盡向高枝發，應為行人要整冠。
陽羨雜詠十九首：鴻盤
作者：陸希聲（唐）

落落飛鴻漸始盤，青雲起處剩須看。如今天路多矰繳，縱使銜蘆去也難。
陽羨雜詠十九首：偃月嶺
作者：陸希聲（唐）

山嶺依稀偃月形，數層倚石疊空青。幾迴雪夜寒光積，直似金光照戶庭。
寄z6光上人
作者：陸希聲（唐）

筆下龍蛇似有神，天池雷雨變逡巡。寄言昔日不龜手，應念江頭洴澼人。
喜杜荀鶴及第
作者：李昭象（唐）

深巖貧複病，榜到見君名。貧病渾如失，山川頓覺清。一春新酒興，四海舊詩聲。日使能吟者，西來步步輕。
赴舉出山留寄山居鄭參軍
作者：李昭象（唐）

還如費冠卿，向此振高名。肯羨魚須美，長誇鶴氅輕。理琴寒指倦，試藥黑髭生。時泰難雲臥，隨看急詔行。
題顧正字溪居
作者：李昭象（唐）

高敞吟軒近釣灣，塵中來似出人間。若教明月休生桂，莫誇恬淡勝榮祿，雁引行高未許閑。
寄獻山中顧公員外
作者：李昭象（唐）

抽卻朝簪著釣蓑，近來聲跡轉巍峨。祥麟避網雖山野，深慚未副吹噓力，竟困風埃爭奈何。
山中寄崔諫議
作者：李昭象（唐）

半生猿鳥共山居，吟月吟風兩鬢疏。新句未嘗忘教化，從此升騰休說命，只希公道數封書。
學仙詞寄顧雲
作者：李昭象（唐）

記得初傳九轉方，碧雲峰下祝虛皇。丹砂未熟心徒切，仙人恩重何由報，焚盡星壇午夜香。
寄尉遲侍禦
作者：李昭象（唐）

我眠青嶂弄澄潭，君戴貂蟬白玉篸。應向謝公樓上望，九華山色在西南。
招西洞道者
作者：李昭象（唐）

危峰抹黛夾晴川，樹簇紅英草碧煙。樵客雲僧兩無事，此中堪去覓靈仙。
句
作者：李昭象（唐）

投文得仕而今少，佩印還家古所榮。（送周繇之建德。《唐詩紀事》）
好時光
作者：李隆基（唐）

寶髻偏宜宮樣，蓮臉嫩，體紅香。眉黛不須張敞畫，莫倚傾國貌，嫁取個，有情郎。彼此當年少，
巫山一段雲
作者：李曄（唐）

縹緲雲間質，盈盈波上身。袖羅斜舉動埃塵，明豔不勝春。翠鬢晚妝煙重，寂寂陽臺一夢。冰眸蓮臉見長新，蝶舞梨園雪，鶯啼柳帶煙。小池殘日豔陽天，薴蘿山又山。青鳥不來愁絕，忍看鴛鴦雙結。春風一等少年心，
菩薩蠻
作者：李曄（唐）

登樓遙望秦宮殿，茫茫只見雙飛燕。渭水一條流，遠煙籠碧樹，陌上行人去。安得有英雄，迎歸大內中。飄飄且在三峰下，秋風往往堪沾灑。腸斷憶仙宮，思夢時時睡，不語長如醉。早晚是歸期，蒼穹知不知。
一葉落
作者：李存勖（唐）

一葉落，搴朱箔，此時景物正蕭索。畫樓月影寒，
如夢令
作者：李存勖（唐）

曾宴桃源深洞，一曲清歌舞鳳。長記別伊時，
陽臺夢
作者：李存勖（唐）

薄羅衫子金泥縫，困纖腰怯銖衣重。笑迎移步小蘭叢，嬌多情脈脈，羞把同心拈弄。楚天雲雨卻相和，
歌頭
作者：李存勖（唐）

賞芳春，暖風飄箔。鶯啼綠樹，輕煙籠晚閣。杏桃紅，臨水檻，永日逃繁暑，泛觥酌。露華濃，冷高梧，凋萬葉。一霎晚風，蟬聲新雨歇。惜惜此光陰，如流水。東籬菊殘時，歎蕭索。繁陰積，
浣溪紗
作者：李璟（唐）

風壓輕雲貼水飛，乍晴池館燕爭泥，沈郎多病不勝衣。沙上未聞鴻雁信，竹間時聽鷓鴣啼，此情惟有落花知。
攤破浣溪沙
作者：李璟（唐）

菡萏香銷翠葉殘，西風愁起綠波間。還與韶光共憔悴，細雨夢回雞塞遠，小樓吹徹玉笙寒。多少淚珠何限恨，手卷真珠上玉鉤，依前春恨鎖重樓。風裡落花誰是主，青鳥不傳雲外信，丁香空結雨中愁。回首淥波三峽暮，
漁父
作者：李煜（唐）

浪花有意千里雪，桃花無言一隊春。一壺酒，一竿身，一棹春風一葉舟，一綸繭縷一輕鉤。花滿渚，酒滿甌，
憶江南
作者：李煜（唐）

（一名望江南、夢江南、江南好、夢江口、望江梅、歸塞北、謝秋娘、春去也）多少恨，昨夜夢魂中。還似舊時游上苑，多少淚，沾袖複橫頤。心事莫將和淚滴，閑夢遠，南國正芳春。船上管絃江面綠，閑夢遠，南國正清秋。千里江山寒色暮，
搗練子
作者：李煜（唐）

深院靜，小庭空，斷續寒砧斷續風。無奈夜長人不寐，雲鬢亂，晚妝殘，帶恨眉兒遠岫攢。斜託香腮春筍懶，
相見歡
作者：李煜（唐）

林花謝了春紅，太匆匆。無奈朝來寒雨，晚來風。胭脂淚，相留醉，幾時重。自是人生長恨，水長東。無言獨上西樓，月如鉤。寂寞梧桐深院，鎖清秋。剪不斷，理還亂，是離愁。別是一般滋味，在心頭。
長相思
作者：李煜（唐）

一重山，兩重山。山遠天高煙水寒，相思楓葉丹。菊花開，菊花殘。塞雁高飛人未還，一簾風月閑。雲一渦，玉一梭。澹澹衫兒薄薄羅，輕顰雙黛螺。秋風多，雨如和。簾外芭蕉三兩窠，夜長人奈何。
浣溪沙
作者：李煜（唐）

紅日已高三丈透，金爐次第添香獸，紅錦地衣隨步皺。佳人舞點金釵溜，酒惡時拈花蕊嗅，別殿遙聞簫鼓奏。轉燭飄蓬一夢歸，欲尋陳跡悵人非，天教心願與身違。待月池臺空逝水，蔭花樓閣漫斜暉，登臨不惜更沾衣。
採桑子
作者：李煜（唐）

轆轤金井梧桐晚，幾樹驚秋。晝雨如愁，百尺蝦須上玉鉤。瓊窗春斷雙蛾皺，回首邊頭。欲寄鱗遊，九曲寒波不溯流。亭前春逐紅英盡，舞態徘徊。細雨霏微，不放雙眉時暫開。綠窗冷靜芳音斷，香印成灰。可奈情懷，欲睡朦朧入夢來。
菩薩蠻
作者：李煜（唐）

花明月暗籠輕霧，今宵好向郎邊去。剗襪步香階，畫堂南畔見，一晌偎人顫。好為出來難，教君恣意憐。蓬萊院閉天臺女，畫堂晝寢無人語。拋枕翠雲光，潛來珠鎖動，驚覺鴛鴦夢。慢臉笑盈盈，相看無限情。銅簧韻脆鏘寒竹，新聲慢奏移纖玉。眼色暗相鉤，雨雲深繡戶，來便諧衷素。宴罷又成空，夢迷春睡中。人生愁恨何能免，消魂獨我情何限。故國夢重歸，高樓誰與上，長記秋晴望。往事已成空，還如一夢中。
清平樂
作者：李煜（唐）

別來春半，觸目愁腸斷。砌下落梅如雪亂，拂了一身還滿。雁來音信無憑，路遙歸夢難成。離恨卻如春草，
喜遷鶯
作者：李煜（唐）

曉月墜，宿雲微，無語枕頻欹。夢回芳草思依依，啼鶯散，餘花亂，寂寞畫堂深院。片紅休掃盡從伊，
阮郎歸
作者：李煜（唐）

東風吹水日銜山，春來長是閑。落花狼藉酒闌珊，春睡覺，晚妝殘，無人整翠鬟。留連光景惜朱顏，
錦堂春
作者：李煜（唐）

昨夜風兼雨，簾幃颯颯秋聲。燭殘漏滴頻欹枕，世事漫隨流水，算來一夢浮生。醉鄉路穩宜頻到，
應天長
作者：李煜（唐）

一鉤初月臨妝鏡，蟬鬢鳳釵慵不整。重簾靜，層樓迥，柳堤芳草徑，夢斷轆轤金井。昨夜更闌酒醒，春愁過卻病。
望遠行
作者：李煜（唐）

碧砌花光照眼明，朱扉長日鎮長扃。餘寒欲去夢難成，遼陽月，秣陵砧，不傳訊息但傳情。黃金臺下忽然驚，
浪淘沙
作者：李煜（唐）

簾外雨潺潺，春意闌珊。羅衾不耐五更寒。夢裡不知身是客，一晌貪歡。獨自暮憑闌，無限江山。別時容易見時難。流水落花春去也，天上人間。往事只堪哀，對景難排。秋風庭院蘚侵階。一桁珠簾閑不卷，終日誰來。金劍已沈埋，壯氣蒿萊。晚涼天淨月華開。想得玉樓瑤殿影，空照秦淮。
木蘭花
作者：李煜（唐）

曉妝初了明肌雪，春殿嬪娥魚貫列。鳳簫聲斷水雲閑，臨風誰更飄香屑，醉拍闌幹情未切。歸時休放燭花紅，
虞美人
作者：李煜（唐）

風回小院庭蕪綠，柳眼春相續。憑闌半日獨無言，笙歌未散尊罍在，池面冰初解。燭明香暗畫樓深，春花秋月何時了，往事知多少。小樓昨夜又東風，雕闌玉砌應猶在，只是朱顏改。問君能有幾多愁，
一斛珠
作者：李煜（唐）

晚妝初過，沈檀輕注些兒個。向人微露丁香顆。一曲清歌，暫引櫻桃破。羅袖裛殘殷色可，杯深旋被香醪涴。繡床斜憑嬌無那。爛嚼紅茸，笑向檀郎唾。
臨江仙
作者：李煜（唐）

櫻桃落盡春歸去，蝶翻輕粉雙飛。子規啼月小樓西。玉鉤羅幕，惆悵暮煙垂。別巷寂寥人散後，望殘煙草低迷。爐香閑嫋鳳凰兒。空持羅帶，回首恨依依。
蝶戀花
作者：李煜（唐）

（一名一籮金、黃金縷、明月生南浦、鳳棲梧、鵲蹋枝、卷珠簾、魚水同歡）遙夜亭皋閑信步。才過清明，漸覺傷春暮。數點雨聲風約住，朦朧澹月雲來去。桃李依依香暗度。誰在鞦韆，笑裡輕輕語。一片芳心千萬緒，人間沒個安排處。
破陣子
作者：李煜（唐）

四十年來家國，三千里地山河。鳳闕龍樓連霄漢，一旦歸為臣虜，沈腰潘鬢銷磨。最是蒼黃辭廟日，
醉妝詞
作者：王衍（唐）

者邊走，那邊走，只是尋花柳。那邊走，者邊走，
甘州曲
作者：王衍（唐）

畫羅裙，能解束，稱腰身。柳眉桃臉不勝春。薄媚足精神，可惜淪落在風塵。
木蘭花
作者：孟昶（唐）

冰肌玉骨清無汗，水殿風來暗香滿。繡簾一點月窺人，起來瓊戶啟無聲，時見疏星渡河漢。屈指西風幾時來，
遇五天僧入五臺五首
作者：貫休（唐）

十萬裡到此，辛勤詎可論。唯雲吾上祖，見買給孤園。一月行沙磧，三更到鐵門。白頭鄉思在，回首一銷魂。雪嶺頂危坐，乾坤四顧低。河橫於闐北，日落月支西。水石香多白，猿猱老不啼。空餘忍辱草，相對色萋萋。遠禮清涼寺，尋真似善才。身心無所得，日月不將來。白疊還影象，滄溟亦泛杯。唐人亦何幸，處處覺花開。塗足油應盡，幹陀帔半隳。闢支迦狀貌，剎利帝家兒。結印魔應哭，遊心聖不知。深嗟頭已白，不得遠相隨。送迎經幾國，多化帝王心。電激青蓮目，環垂紫磨金。眉根霜入細，梵夾蠹難侵。必似陀波利，他年不可尋。
經普化禪師影院
作者：貫休（唐）

大一今何處，登堂似昔時。曾蒙金印印，得異野幹兒。影束龍神在，門荒桐竹衰。誰雲續僧史，別位著吾師。
秋寄李頻使君二首
作者：貫休（唐）

為郎須塞詔，當路亦驅驅。貴不因人得，清還似句無。燒煙連野白，山藥拶階枯。想得徵黃詔，如今已在途。務簡趣難陪，清吟共綠苔。葉和秋蟻落，僧帶野香來。留客朝嘗酒，憂民夜畫灰。終期冒風雪，江上見宗雷。
上東林和尚
作者：貫休（唐）

讓紫歸青壁，高名四海聞。雖然無一事，得不是要君。道只傳伊字，詩多笑碧雲。應憐門下客，餘力亦為文。
江邊道士
作者：貫休（唐）

獨住大江濱，不知何代人。藥壚生紫氣，肌肉似紅銀。酒釅竹屋爛，符收山鬼仁。何妨將我去，一看武陵春。
送僧之湖外
作者：貫休（唐）

去旨趣非常，春風爾莫狂。惟擎一鐵缽，舊亦講金剛。午飯孤煙裡，宵禪大石旁。羨師終不及，湘浪淥茫茫。
懷謬獨一
作者：貫休（唐）

常憶蘭陵子，瑰奇皴渴才。思還如我苦，時不為伊來。嶽霞猱擲雪，湖月浪翻杯。未聞沾寸祿，此事亦堪哀。
送廬山衲僧
作者：貫休（唐）

飛錫下崆gk，清高世少雙。凍天方篩雪，別我去何邦。燒繞赤烏亥，雲漫白蚌江。路人爭得識，空仰鬢眉龐。
寄西山胡汾、吳樵
作者：貫休（唐）

帶經鋤隴者，何止手胼胝。覓句句句好，慚予筋力衰。雲塠臨案冷，鹿隊過門遲。相憶空回首，江頭日暮時。
休糧僧
作者：貫休（唐）

不食更何憂，自由中自由。身輕嫌衲重，天旱為民愁。應器誰將去，生臺蟻不遊。會須傳此術，相共老山丘。